ادبي تیوري (نظریه)

ادبي نظریه یا ادبي تیوري د ادبياتو د ماهيت او د ادبي شنني د ميتودونو منظمه مطالعه ده. Culler 1997, p.1 د نولسمي پېړۍ راهیسي ادبي سکالرشپ پخپل ځان کي ادبي تیوري او د فکري تاریخ نظرونه، اخلاقي فلسفه، ټولنیزه فلسفه او انډولیز موضوعات رانغاړلي دي، چي د خلکو د مانا ماهیت تشریح کوي. 

څرنګه چي ادبپوهنه د نړۍ د ملیتونو د ادبیاتو د تاریخ دورې او قانونمندیو په راسپړلو کي د بشر د نورو تاریخي علومو په څنګ کي څېړل کوي، نو د خپلو تاریخي څېړنو او د ادبیاتو د محتوا او بڼي د هر اړخیز تحلیل لپاره تیوري ته اړتیا لري. تیوري د ادبپوهني یوه څانګه جوړوي چي د ادبي تیوري په نامه یادېږي.